

**PRVA NEDJELJA DOŠAŠĆA**

***Prvo čitanje:*** Jr 33, 14-16

***Drugo čitanje:*** 1Sol 3, 2 –4

***Evanđelje***: Lk21, 25-28.34-6

***Zborna molitva:***

Svemogući Bože, mi s vjerom iščekujemo Kristov olazak. Udijeli, molimo te, da mu idemo ususret pravednim životom te nas, kad Dođe, postavi sebi s desne i uvedi u kraljevstvo nebesko. Po Gospodinu

***Ulazna pjesma:***

K tebi, Gospodine, uzdižem dušu svoju,

u tebe se uzdam, Bože moj:ne daj da se postidim, da se ne vesele nada mnom dušmani!Koji se u tebe uzdaju, postidjeti se neće

***Pričesna pjesma:***

Gospodin će dati sreću,


i zemlja naša urod svoj.

(Ps 85, 13)

**Pastoralni listić**

Župe svetog Ivana Krstitelja – Rečica

Br. 563. god. XI. 02. prosinca 2018.



*U ono vrijeme: Reče Isus svojim učenicima:*

*»Bit će znaci na suncu, mjesecu i zvijezdama, a na zemlji bezizlazna tjeskoba narodâ zbog huke mora i valovlja. Izdisat će ljudi od straha i iščekivanja onoga što prijeti svijetu. Doista, sile će se nebeske poljuljati. Tada će ugledati Sina Čovječjega gdje dolazi u obla­ku s velikom moći i slavom. Kad se sve to stane zbivati, uspravite se i podignite glave jer se približuje vaše otkupljenje. Pazite na se da vam srca ne otežaju u pro­ždr­ljivosti, pijanstvu i u životnim brigama te vas iznenada ne zatekne onaj dan jer će kao zam­ka nadoći na sve žitelje po svoj zemlji. Stoga budni budite i u svako doba molite da uzmognete umaći svemu tomu što se ima zbiti i stati pred Sina Čovječjega.«*

*Riječ Gospodnja.*

Bog želi doći u naša srca: to je smisao adventskog i božićnog vremena. Pripravite put Gospodinu, poravnite mu staze (Lk 3,4)! Tako i slično pozivali su proroci. Kako se mi ponašamo, kad očekujemo dolazak gosta u našu kuću? Brinemo se za to, da sve bude čisto i uredno, da bi se taj gost dobro osjećao. Kad on dolazi nalazimo vremena za njega i posvećujemo mu našu pažnju. Kod Isusa treba biti slično: on je tada došao na svijet pred dvije tisuće godina kao dijete u spilji, začet po Duhu Svetom, rođen od Marije Djevice. Sveti Josip bio je njegov očinski zaštitnik.

[](https://www.google.hr/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwi-9OiJ4_TeAhXRsaQKHc2BANIQjRx6BAgBEAU&url=http://rcctachira.blogspot.com/2017/08/kerygma-y-catequesis-primero-lo-primero.html&psig=AOvVaw2yPTX1WaEucugi62vCg5Ft&ust=1543414980713677)

# ADVENTSKA PROMIŠLJANJA

U vrijeme došašća često se čuje usklik: »Maranatha! Ova aramejska riječ zapravo je bio uobičajeni pozdrav i zaziv prvih kršćana, a nalazimo ga na kraju Pavlove Poslanice Korinćanima. Zanimljivo, njegovo je značenje dvostruko. Tako “maranâ-thâ” prevodimo riječima “Dođi, Gospodine”, dok “maran-‘athâ” znači “Gospodin je došao”.

Došašće je vrijeme koje na određeni način najbolje oslikava ono što kršćanin jest. I zato si je važno to posvješćivati – da mi kršćani živimo u vremenu iščekivanja onoga drugog Isusovog dolaska na kraju vremena.

Upravo ta dimenzija isščekivanja trebala bi biti naša oznaka. Možda nam je to negdje isparilo. Istina je, da je to teško u vremenima u kojima se došašće pretvara u konzumerizam, trgovanje, jurnjavu, svemu što nam odvači pažnju upravo od samoga smisla došašća. No i tom i takvom vremenu valja se posvetiti i sebi i svom rastu u dohovnosti.

**POGLED SA ZVONIKA (14)**

Čitam tako neki dan u jednim od najtiražniji novina velikim naslovom ispisanu misao nekog tipa koji bi trebao dobiti opet neku od najprestižnijih književnih nagrada. Da ne duljim velikim slovima naslov glasi: Crkva se bavi samo seksom i politikom. Priznajem svakom pravo da misli što hoće. Ali ako netko iznosi laži u javnosti u cilju difamacije ili klevete nekoga to prelazi granice slobode mišljenja. Svako mišljenje pretpostavljam mora počivati na činjenicama koje su provjerljive.

Buduća perjanice, intelektualni svjetionik ne može se dopustiti takvu bezvezariju. No kako smo mi društvo u kojem ako izvališ najveću idiotariju postaješ slavan i uvažen, onda ne čudi i takva i slične bezvezarije.

Zašto ovo pišem? Iz jednostavnog razloga da svatko od nas prije nego nešto izgovori promisli o tome. Previše je toga izgovorenog, napisanog što ne stoji.I sve što kažemo o bilo čemu i bilo kome neka počiva na činjenicama.

Nalazimo se u vremenu došašća, neka to vrijeme bude vrijeme čišćenja, ozbiljnosti u kojem ćemo paziti na svoje misli, svoje riječi. Jednom izgovorenu riječ, misao više ne možemo vratiti ona je kao list što ga vjetar nosi. Nikakva isprika ne može poništiti jednom izgovorenu laž, ocrnjivanje drugoga.

Postoji subjektivna i objektivna istina. Subjektivna istina je ona – kako ja osobno nešto doživljavam, a objektivna istina je ona koja počiva i gradi se na provjerenim činjenicama. I ne treba uvijek vjerovati onome što čujemo, prije nego prenesemo dalje – provjerimo.

Zapanjujuća je lakoća govorenja i pisanja, ocrnjivanja drugoga bez posljedica širitelja laži. Izgleda da strada samo onaj kojeg se ocrnjuje.



**ZORNICA**

**U 6,00 SATI**

**svako jutro**

**Rečica**

**došašće**

PADAJ S NEBA

1. Padaj s neba, roso sveta, padaj s rajske visine!  
Vapijahu starog svijeta duše čiste pravedne.

1. Visom leteć ptice male  
našem domu zapjevale:  
srca gore, evo zore.

2. Kore one lijene ljude,  
dozivlju ih, od sna bude:  
srca gore, evo zore.

3. Grijehe svoje oplačimo,  
dušu ljijepo očistimo:  
srca gore, evo zore.

4. Kraj nek bude svakoj zloći,  
Sin će Božji k nama doći:  
srca gore, evo zore!

5. Već ga nosi mila Mati,  
ona će ga nama dati:  
srca gore, evo zore!

6. Zdravo, puna svih milina,  
kličimo joj iz nizina:  
srca gore, evo zore!

Otvori se, zemljo mila, da iz plodnog tvoga krila  
u taj sretan, blažen čas svemu svijetu nikne spas.

2. Već se bliži vrijeme blago, već se bliži onaj čas  
kad će izić Sunce drago, svanut svemu svijetu spas.

Svani, dane, i noć skrati, sini sunce, i povrati  
Bogu čast na visini, svijetu mir na nizini.

3. Svjetlo Božje, daru lijepi siđi s Božjeg krila dol’,  
Um prosvijetli, volju krijepi, liječi duše tešku bol.

Jači u nas vjeru svetu, koju Isus donije svijetu,  
Svaki da to djeluje, što u srcu vjeruje.

4. Sve na svijetu, Bože blagi, dare ti prikazuje,  
Primi i taj dar predragi koji puk tvoj žrtvuje:

Pod prilikom kruha, vina krv i tijelo tvoga Sina,  
Neizmjerne cijene dar, stavlja tebi na oltar.

5. Složi glas svoj, dušo moja, sa nebeskim četama,  
Pjevajte mu, usta moja, koji je nad zvijezdama!

Sve što bješe i sve što je, sve je puno slave tvoje,  
Sve te diči i slavi, Oče vječne Ljubavi!

**Neka došašće bude i naš put u Betlehem… da u jaslicama vlastitog srca ugledamo rođenje Isusa Krista!**

**Da se u nama rodi čovjek**



|  |  |  |
| --- | --- | --- |
| Ponedjeljak,  03.prosinca | 6,00 | Franjo Ksaverski  + Katarina, Josip Grdina, Katica Vine; + Franjo Šepac; +Franjo Fištrović |
| Utorak,  04.prosinca | 6,00 | Barbara  + Janko, Ana, Dragutin Banić; + Marica Ivančevii (god) i ob.; +Mara Mikulić i ob.; + Barica, Ivan Boljkovac, Slavko Petrić;+ Barica, Ivan Črne; + Janko, Mara Vusak; + Bara, Karlo Moguš (god); + Josip Pevac i ob. (god) |
| Srijeda,  05. prosinca | 6,00 | Krispina  + Marija Pevac (god) |
| Četvrtak  06.prosinca | 6,00 | Nikola, biskup  + Nikola, Marija Fištrović |
| Petak  07.prosinca | 6,00 | Ambrozije  + Marica Sedlar |
| Subota,  08,prosinca | 6,00 | BEZGREŠNO ZAČEĆE BDM  + Andrija, Jelica Trupković, Stjepan Vrane; + Milan Škes i ob.; + Ilija Lang |
| **Nedjelja,**  09.prosinca | 6,00  11,00 | **DRUGA NEDJELJA DOŠAŠĆA**  + Matija Lovrić i ob., Marijo Milčić; + Mijo, Mara, Sofija Štef; + Cila Cvetković i ob. + Jela Novosel i ob. + Pavao Baršić i ob.; + Jela Vušir; + Josip Bermarija, Branko Mikuljan; + Josip Žunac i ob.; + Bara Miksera  POLDANICA – pro populo |

**MOLITVENA ZAJEDNICA:**

Nedjeljom u 17,00 sati.

**GRIJANJE U CRKVI**: Svoj dobrovoljni prilog za plin za grijanje crkve u ovim hladnim danima možete dati u sakristiji.

Zahvaljujemo svima koji su do sada dali svoj prilog za grijanje u crkvi.

Svaku vašu lipu, kunu nastojimo iskoristiti najbolje za našu župu.

**KATOLIČKI KALENDARI:**

U sakristiji možete nabaviti katoličke kalendare.

**MISE ZORNICE:**

Već tradicionalno u našoj župi na prvu nedjelju došašća počinju mise zornice.

**Slijedeće nedjelje** druženje nakon zornice organiziraju**:**

**DVD Rečica-Matica** i Vatikan, Bogovići i Luka Pokupska.

**Zahvaljujemo** na ovonedjeljnoj pripremi druženja;DVD Rečica Kolodvor,Grdinci, Kuza, Tečanci i Ladićaki.

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.